Up-1169/05
Natisni
Opravilna št.:
Up-1169/05
Datum odločitve:
12. 7. 2006
ECLI:
ECLI:SI:USRS:2006:Up.1169.05
Akt:
Ustavna pritožba zoper odločbo Okrajnega sodišča v Slovenski Bistrici št. PRs-2070/04 z dne 22. 9. 2005
Ustavna pritožba zoper odločbo Višjega sodišča v Mariboru št. PRpv 904/2005 z dne 9. 11. 2005 v zvezi z odločbo Okrajnega sodišča v Slovenski Bistrici št. PRS-2070/04 z dne 10. 10. 2004
Izrek:
Ustavna pritožba zoper odločbo Okrajnega sodišča v Slovenski Bistrici št. PRs-2070/04 z dne 22. 9. 2005 se zavrže.
Ustavna pritožba zoper odločbo Višjega sodišča v Mariboru št. PRpv 904/2005 z dne 9. 11. 2005 v zvezi z odločbo Okrajnega sodišča v Slovenski Bistrici št. PRS-2070/04 z dne 10. 10. 2004 se ne sprejme.
Evidenčni stavek:
Pritožnik s tipizirano ustavno pritožbo očitkov kršitev ustavnih pravic ni utemeljil, zato jih Ustavno sodišče ni moglo preizkusiti. Zoper prvostopenjsko odločbo pritožnik ni izkazal, da bi izčrpal pravna sredstva, zato jo je bilo treba zavreči.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.2.2, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
2. 12. 2005
Vrsta odločitve:
sklep
Vrsta rešitve:
zavrženje, nesprejem ustavne pritožbe
Dokument:
US26370
Dokument v PDF obliki:
Up-1169-05.pdf
120 KB
Prenesite datoteko
Up-1169/05-6
12. 7. 2006
SKLEP
Ustavno sodišče je v postopku za preizkus ustavne pritožbe, ki jo je vložil A. A. iz Ž., na seji senata dne 7. julija 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba zoper odločbo Okrajnega sodišča v Slovenski Bistrici št. PRs-2070/04 z dne 22. 9. 2005 se zavrže.
2. Ustavna pritožba zoper odločbo Višjega sodišča v Mariboru št. PRpv 904/2005 z dne 9. 11. 2005 v zvezi z odločbo Okrajnega sodišča v Slovenski Bistrici št. PRS-2070/04 z dne 10. 10. 2004 se ne sprejme.
Obrazložitev
A.
1. S prvostopenjsko odločbo je bil pritožnik spoznan za odgovornega storitve cestnoprometnega prekrška po točki c) četrtega odstavka 117. člena Zakon o varnosti cestnega prometa (Uradni list RS, št. 30/98 in nasl. – ZVCP). Izrečeni sta mu bili denarna kazen v znesku 80.000 tolarjev in 7 kazenskih točk. Pritožnik izpodbija tudi odločbo, s katero je bila pravnomočno kot prepozna zavržena njegova pritožba zoper prvostopenjsko odločbo o prekršku.
2. Pritožnik vlaga tipizirano ustavno pritožbo, s katero zatrjuje kršitev 14., 15., 22., 23., 24., 25., 26., 27., 29., 30. in 127. člena Ustave ter nepravilne ugotovitve dejanskega stanja in napačne uporabe prava.
B.
3. Za obravnavanje prvostopenjske meritorne odločbe o prekršku niso izpolnjene procesne predpostavke. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva. Zoper odločbo Okrajnega sodišča št. PRs-2070/04 z dne 22. 9. 2005 pritožnik ni izkazal, da bi izčrpal pravno sredstvo (pritožbo), zato je Ustavno sodišče ustavno pritožbo v tem delu zavrglo (1. točka izreka).
4. V skladu z drugo alinejo drugega odstavka 55. člena ZUstS Ustavno sodišče ustavne pritožbe ne sprejme v obravnavo, če od odločitve ni pričakovati rešitve pomembnega pravnega vprašanja in če kršitev človekove pravice ali temeljne svoboščine ni imela pomembnejših posledic za pritožnika. V obravnavani zadevi gre za tak primer, saj sta izpolnjena oba pogoja.
5. Odločitvi organov za postopek o prekrških, s katerimi je bila pravnomočno zavržena pritožba zoper navedeno meritorno odločbo o prekršku, ne moreta imeti pomembnejših posledic za pritožnika. Izrečena denarna kazen v višini 80.000 tolarjev in sedem kazenskih točk za pritožnika tudi v primeru, ko gre za pravnomočne odločbe o zavrženju pritožbe, ne moreta imeti takšnega pomena, da bi upravičevala presojo pred Ustavnim sodiščem kot najvišjim organom sodne oblasti za varstvo človekovih pravic in temeljnih svoboščin.
6. Prav tako od odločitve Ustavnega sodišča v obravnavanem primeru ni pričakovati rešitve pomembnega pravnega vprašanja. Treba je upoštevati, da od Ustavnega sodišča glede na to, da je njegova pristojnost v postopku ustavne pritožbe omejena na presojo kršitev človekovih pravic ali temeljnih svoboščin (prvi odstavek 50. člena ZUstS), ni mogoče pričakovati rešitve vseh pomembnih pravnih vprašanj, pač pa le pravnih vprašanj ustavnopravnega pomena. Ustavnemu sodišču ni bilo treba ponovno odločati o ustavnopravno relevantnih vidikih pritožbe, ker se je do njih že opredelilo ali pa so očitki pritožnika zgolj splošni, tako da jih Ustavno sodišče ni moglo preizkusiti.
7. Ker od odločitve Ustavnega sodišča v obravnavanem primeru ni pričakovati rešitve pomembnega pravnega vprašanja in ker morebitna kršitev človekove pravice ali temeljne svoboščine za pritožnika ni imela pomembnejših posledic, Ustavno sodišče ustavne pritožbe ni sprejelo v obravnavo.
C.
8. Senat Ustavnega sodišča je sprejel ta sklep na podlagi druge alineje drugega odstavka 55. člena ZUstS, druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer